CELEX: 62018CA0143
Language: sl
Date: 2019-09-11 00:00:00
Title: Zadeva C-143/18: Sodba Sodišča (prvi senat) z dne 11. septembra 2019 (predlog za sprejetje predhodne odločbe Landgericht Bonn– Nemčija) – Antonio Romano, Lidia Romano/DSL Bank – podružnica DB Privat- und Firmenkundenbank AG, nekdanja DSL Bank – poslovna enota Deutsche Postbank AG (Predhodno odločanje – Varstvo potrošnikov – Direktiva 2002/65/ES – Pogodba o potrošniškem kreditu, sklenjena na daljavo – Pravica do odstopa od pogodbe – Uresničevanje pravice do odstopa od pogodbe, ki sta jo na potrošnikovo izrecno željo obe stranki že v celoti izpolnili – Obveščanje potrošnika o pravici do odstopa od pogodbe)

11.11.2019   
            
            
               SL
            
            
               Uradni list Evropske unije
            
            
               C 383/21
            
         
      Sodba Sodišča (prvi senat) z dne 11. septembra 2019 (predlog za sprejetje predhodne odločbe Landgericht Bonn– Nemčija) – Antonio Romano, Lidia Romano/DSL Bank – podružnica DB Privat- und Firmenkundenbank AG, nekdanja DSL Bank – poslovna enota Deutsche Postbank AG
      (Zadeva C-143/18) (1)
      
      (Predhodno odločanje - Varstvo potrošnikov - Direktiva 2002/65/ES - Pogodba o potrošniškem kreditu, sklenjena na daljavo - Pravica do odstopa od pogodbe - Uresničevanje pravice do odstopa od pogodbe, ki sta jo na potrošnikovo izrecno željo obe stranki že v celoti izpolnili - Obveščanje potrošnika o pravici do odstopa od pogodbe)
      (2019/C 383/21)
      Jezik postopka: nemščina
      
         Predložitveno sodišče
      
      Landgericht Bonn
      
         Stranke v postopku v glavni stvari
      
      
         Tožeči stranka: Antonio Romano, Lidia Romano
      
         Tožena stranka: DSL Bank – podružnica DB Privat- und Firmenkundenbank AG, nekdanja DSL Bank – poslovna enota Deutsche Postbank AG
      
         Izrek
      
      
                  1.
               
               
                  Člen 6(2)(c) Direktive 2002/65/ES Evropskega parlamenta in Sveta z dne 23. septembra 2002 o trženju finančnih storitev potrošnikom na daljavo in o spremembi Direktive Sveta 90/619/EGS ter direktiv 97/7/ES in 98/27/ES v povezavi s členom 1(1) te direktive in ob upoštevanju njene uvodne izjave 13 je treba razlagati tako, da nasprotuje nacionalni ureditvi, kot se razlaga v nacionalni sodni praksi, ki v zvezi s pogodbo o finančni storitvi, sklenjeno na daljavo med trgovcem in potrošnikom, ne izključuje pravice tega potrošnika do odstopa od pogodbe, če sta na potrošnikovo izrecno željo obe stranki pogodbo že v celoti izpolnili, preden je potrošnik uresničil svojo pravico do odstopa od pogodbe. Predložitveno sodišče mora ob upoštevanju celotnega nacionalnega prava in ob uporabi načinov razlage, ki jih priznava nacionalno pravo, poiskati rešitev, ki bo v skladu s to določbo, tako da po potrebi spremeni ustaljeno sodno prakso, če ta temelji na razlagi nacionalnega prava, ki ni združljiva z navedeno določbo.
               
            
                  2.
               
               
                  Člen 5(1) Direktive 2002/65 v povezavi s členom 3(1), točka 3(a), in členom 6(2)(c) te direktive je treba razlagati tako, da obveznost trgovca, ki s potrošnikom na daljavo sklene pogodbo o finančni storitvi, da povprečnemu potrošniku, ki je normalno obveščen ter razumno pozoren in preudaren, v skladu z zahtevami prava Unije jasno in nedvoumno posreduje informacijo o obstoju pravice do odstopa od pogodbe, preden ga zavezuje pogodba, sklenjena na daljavo, ali ponudba, ni kršena, če trgovec tega potrošnika obvesti, da se pravica do odstopa od pogodbe ne uporablja za pogodbo, ki sta jo na potrošnikovo izrecno željo obe stranki že v celoti izpolnili, preden je potrošnik uresničil svojo pravico do odstopa od pogodbe, čeprav ta informacija ne ustreza nacionalni ureditvi, kot se razlaga v nacionalni sodni praksi, ki določa, da se v tem primeru pravica do odstopa od pogodbe uporablja.
               
            
         (1)  UL C 182, 28.5.2018.